สวัสดีครับคุณคือ แม่ของผมไอเยอะมากๆไอถึงขั้นเจ็บซี่โครง ไปหาที่โรงพยาบาลเอกซเรย์ปอดแล้วคุณที่โรงพยาบาลก็บอกว่าปกติดีไม่มีอะไร คุณคิดว่าสาเหตุการไอมันเกิดจากอะไรคับ? ปล.แม่ผมเคยเป็นมะเร็งปอดครับระยะที่ 3 รักษาไปเมื่อ 2 ปีที่แล้วไม่ทราบว่ามันจะมีผลกะบการไอครั้งนี้รึเปล่านะครับ
สวัสดีค่ะอาการไอมากจนถึงขั้นเจ็บซี่โครงดังกล่าวมา อาจมีสาเหตุมาจาก คออักเสบจากเชื้อไวรัสหรือเชื้อแบคทีเรีย หรือการอักเสบที่ทางเดินหายใจส่วนล่างเช่นปอดหรือหลอดลมแต่มักไอรุนแรงและมีหอบเหนื่อยร่วมด้วย ไอจากการระคายคอจากสาเหตุอื่นๆเช่นสิ่งแปลกปลอมในหลอดลม หรือกรดไหลย้อนขึ้นมา เป็นต้นโดยการเป็นมะเร็งปอดมาในอดีตนั้น อาจจะเกี่ยวหรือไม่เกี่ยวกับการไอในครั้งนี้ก็ได้ การไอจากมะเร็งปอดอาจเกิดจากตัวโรคลุกลามไปที่เยื่อหุ้มปอดทำให้เกิดการระคายเคือง หรือจากตัวมะเร็งปอดเองก็ทำให้ไอปนเลือดได้แนะนำการกลับไปพบแพทย์ที่เคยดูแลเรื่องมะเร็งปอดและแจ้งให้แพทย์ทราบถึงอาการไอมากๆที่เกิดขึ้น เพราะควรได้รับการตรวจเพิ่มเติมเช่นเอ็กซเรย์ปอด หรือเอ็กซเรย์คอมพิวเตอร์ที่ปอดต่อหากมีอาการไอรุนแรง หรือมีเลือดปนร่วมด้วย